
VENDIM

Nr. 1082, datë 24.12.2020
PËR TRANSFERIMIN, NË PRONËSI OSE NË PËRDORIM TË BASHKISË TIRANË, TË NJËSISË ADMINISTRATIVE TIRANË, TË DISA PRONAVE
Në mbështetje të nenit 100 të Kushtetutës dhe të neneve 3, 5 e 8, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar; me propozimin e zëvendëskryeministrit, Këshilli i Ministrave 

VENDOSI:

1. Transferimin, në pronësi ose në përdorim të Bashkisë Tiranë, të Njësisë Administrative Tiranë, të pronave me nr. 2–8, 10–15, 17–22 dhe 25–29, sipas lidhjes 1, formularëve, gjithsej 6 (gjashtë) fletë, dhe planvendosjeve, që i bashkëlidhen këtij vendimi dhe janë pjesë përbërëse e tij, me qëllim për t’u përdorur në fushën e kulturës e të infrastrukturës.

2. Pronat e përmendura në pikën 1, të këtij vendimi, i shtohen listës përfundimtare të pjesshme të pronave të paluajtshme publike, shtetërore, që i bashkëlidhet vendimit nr. 219, datë 21.3.2017, të Këshillit të Ministrave, “Për miratimin e listës përfundimtare të pjesshme (pjesa e parë + pjesa e dytë) të pronave të paluajtshme publike, shtetërore, që transferohen në pronësi ose në përdorim të Njësisë Administrative Tiranë, Bashkia Tiranë, të qarkut të Tiranës”, të ndryshuar.
3. Bashkisë Tiranë i ndalohet të ndryshojë destinacionin e përdorimit ose të tjetërsojë pronën me numër rendor 29, me numër pasurie 1/245, me vendndodhje në zonën kadastrale 8150, me emërtimin “Kulla e Sahatit”, të përcaktuar në formularin bashkëlidhur këtij vendimi.

4. Ngarkohen Bashkia Tiranë dhe Agjencia Shtetërore e Kadastrës për zbatimin e këtij vendimi.

 Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Erion Braçe
Bashkia Tiranë, Njësia Administrative Tiranë                                                Lidhje 1
	Numrat rendorë të pronave në listën e inventarit


	Fusha e përdorimit të pronës
	Lloji i transferimit

	2–5, 7, 8, 10–15, 17, 18, 27, 28
	Prona që përdoren për realizimin e programeve në fushën e infrastrukturës (rrugë, sheshe, trotuar).
	Në pronësi

	6, 19–22, 25, 26
	Prona që përdoren për realizimin e programeve në fushën e infrastrukturës (troje të lira).
	Në përdorim

	29
	Prona që përdoren për realizimin e programeve në fushën e kulturës.
	Në pronësi

